OzLabs/hebrew-wiki-articles huggingface dataset:
ארצ'י ויליאמס

ארצ'י פרנקלין ויליאמס (באנגלית: Archie Franklin Williams; 1 במאי 1915 – 24 ביוני 1993) היה אתלט אמריקני. אלוף אולימפי (ברלין 1936) ושיאן עולם (1936–1939) בריצת 400 מטר.

== ביוגרפיה ==
ויליאמס נולד וגדל באוקלנד, קליפורניה. הוא למד והתאמן באוניברסיטת קליפורניה בברקלי. בעל תואר בהנדסת מכונות.

===1936===
====שיאן עולם====
בתחרות שנערכה בשיקגו ב-19 ביוני 1936 קבע בריצת 400 מטר שיא עולם חדש של 46.1 שניות, שיפור לשיא בן 4 השנים של בן ארצו ביל קאר (46.2 שניות). שיא זה החזיק מעמד 3 שנים ונשבר על ידי רודולף הרביג מגרמניה (46.0 שניות)
====אלוף אולימפי====
במבחנים האמריקאים לאולימפיאדת ברלין שנערכו בניו יורק ביולי אותה שנה הוא ניצח בריצת 400 מטר בתוצאה של 46.6 שניות. במשחקים האולימפיים עצמם הוא זכה במדליית זהב בריצת 400 מטר בתוצאה של 46.5 שניות, לפני גודפרי בראון מבריטניה (46.7 שניות) ובן ארצו ג'יימס לובל (46.8 שניות).

הוא נפצע ברגלו בתחרות בשוודיה אותה שנה ופרש בריצה תחרותית.

עם סיום לימויד ההנדסה שלו הוא עבר קורס טיס מסחרי באוקלנד בשנת 1939. בסוף שנת 1942 החל לשרת בצבא והיה אחד מ-14 אפרו-אמריקאים בלבד במהלך מלחמת העולם השנייה שלמד בתוכנית מטאורולוגיה של תעופה. הוא סיים את לימודיו ב-UCLA ב-6 בספטמבר 1943. לאחר המלחמה למד במכון הטכנולוגי של חיל האוויר בשנים 1948–1950 והשיג תואר שני במדעי ההנדסה. ויליאמס שרת כקצין מזג אוויר ופיקד על כמה מחלקות מזג אוויר. בשנצ 1964 לאחר שרות של 22 שנים פרש מהצבא בדרגת סגן אלוף.

לאחר פרישתו מהצבא החל ללמד מתמטיקה ומחשבים במשך 21 שנים עד פרישתו בגיל 72.

== הנצחה ==
בשנת 2021 הוסב שמו של בית ספר התיכון שבו לימד לתיכון ארצ'י וויליאמס.

==קישורים חיצוניים==

* 

קטגוריה:אמריקאים שנפטרו ב-1993
קטגוריה:אמריקאים שנולדו ב-1915
קטגוריה:אתלטים אפרו-אמריקאים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 400 מטרים (גברים)
קטגוריה:אתלטים באולימפיאדת ברלין (1936)
קטגוריה:אלופים אולימפיים אמריקאים: אתלטיקה
אליאס אח'ומאש

אליאס אח'ומאש שכור (בערבית: إلياس آخوماش شكور, בספרדית: Ilias Akhomach Chakkour; נולד ב-16 באפריל 2004 באלס הוסטלטס דה פיירולה שבספרד) הוא כדורגלן מרוקאי-ספרדי המשחק בעמדת קשר הכנף בקבוצת ויאריאל מלה ליגה ובנבחרת מרוקו.

== קריירת מועדונים ==
אח'ומאש גדל במחלקות הנוער של ברצלונה וז'ימנסטיק מנרסה. בשנת 2020 החל לשחק בברצלונה ב', קבוצת המילואים של ברצלונה, במסגרת הליגה הספרדית השלישית. ב-20 בנובמבר 2021 ערך את הופעת הבכורה שלו בקבוצה הראשונה של המועדון, בניצחון 1-0 על אספניול במסגרת המחזור ה-14 בלה ליגה לעונת 2021/2022. בסך הכל ערך שתי הופעות ליגה בקבוצה. ב-20 במאי 2023 פורסם כי אח'ומאש לא יחדש את חוזהו במועדון ויהפוך לשחקן חופשי בתום החוזה ב-30 ביוני.

ב-3 ביולי 2023 חתם אח'ומאש על חוזה לארבע שנים בוויאריאל מלה ליגה. ב-18 באוגוסט ערך את הופעת הבכורה שלו במועדון, בניצחון 1-0 על מיורקה במסגרת המחזור השני בליגה לעונת 2023/2024. ב-14 בדצמבר הבקיע את שער הבכורה שלו במועדון, בניצחון 3-2 על סטאד רן במסגרת המחזור השישי בשלב הבתים של הליגה האירופית לעונת 2023/2024. ב-27 בינואר 2024 הבקיע את שער הבכורה שלו בליגה, בניצחון 5-3 על ברצלונה במסגרת המחזור ה-22.

== קריירה בינלאומית ==
אח'ומאש נולד בספרד למשפחה ממוצא מרוקאי. הוא שיחק בנבחרות הצעירות של ספרד ושל מרוקו. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ויאריאל
קטגוריה:כדורגלני נבחרת מרוקו
קטגוריה:כדורגלנים מרוקאים באולימפיאדת פריז (2024)
קטגוריה:מרוקאים שנולדו ב-2004
קטגוריה:ספרדים שנולדו ב-2004
אחד באפריל (סרט)

אחד באפריל הוא סרט מתיחות ישראלי לילדים משנת 1989 בכתיבה ובימויו של מנחם זילברמן, עם ציפי שביט וספי ריבלין בתפקידים הראשיים.

הסרט נוצר בתקופה שסרטי המתיחות היו נפוצים, ומנחם זילברמן כתב וביים סרט שהוא בעצם פרודיה על המתיחות ושיתף את שני הבדרנים המפורסמים אז בישראל, ספי ריבלין וציפי שביט בתקווה ליצור שובר קופות. עם זאת, הסרט נכשל מסחרית.

בין הילדים המופיעים בסרט יש לציין את נטשה בראונשטיין בת העשר שהתפרסמה אחר כך כשחקנית הקולנוע נטשה ליון.

את הטקסט בסרט קריינה השחקנית שרית ברוך סרי.

==תקציר העלילה==
הרחק מעבר להרי החושך שוכנת ארץ מסטיק שם מייצרים את החלומות של כל הילדים. בארץ נמצאות שתי נסיכות שנולדו באחד באפריל, הנסיכה טובת הלב ציפי (ציפי שביט) והנסיכה הלא כך טובה פיצי (ספי ריבלין).

בכל שנה נערכת תחרות מתיחות בין שתי הנסיכות והזוכה מוכתרת לשלוט עד לאחד באפריל הבא. בתחרות צופים שרי הממשלה דרך צג טלוויזיה ולפי רעמי הצחוק שלהם, ניתנות הנקודות.

ציפי אהובת הילדים מטיילת איתם ברחבי הארץ כשהסבא של אחד הילדים (נפתלי אלתר) רודף אחריהם, מועד ונתקל וצובר נקודות צחוק. ציפי נכנסת למסעדה והיא והילדים מותחים את הסועדים.

פיצי מתחפשת למוכרת גלידה ומותחת את הלקוחות, למתנדב במשמרות הזה"ב, לשוטר תנועה, למנקה רחובות שחובט במטאטא בעוברים ושבים ועוד.

פיצי מנסה כל הזמן לחבל במתיחות של ציפי באמצעות רובוט עד שציפי מגלה זאת.

לבסוף מתמודדות הנסיכות במרוץ מכוניות. מכוניותיהן נתקעות ואז מגיע הסבא רכוב על אופנוע ומסיע את ציפי לנקודת הגמר, וציפי ניצחה בתחרות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ציפי שביט
|ציפי
|
|-
|ספי ריבלין
|פיצי
|
|-
|נפתלי אלטר
|סבא
|
|-
|דין זילברמן
|דוד
|ילד
|-
|שולה חן
|אמא של דוד
|
|-
|נטשה בראונשטיין
|נטשה
|ילדה
|-
|מנחם זילברמן
|שר הצחוק
|
|-
|יגאל שילון
|שר הדיאטה
|
|-
|רולנדה שגרן
|שרת הבריאות
|
|-
|ישראל רבינוביץ
|שר בלי טריק
|
|-
|שרית ברוך סרי
|
|קריינית
|}

==קישורים חיצוניים==

*[https://www.youtube.com/watch?v=O7Z5y6YucbE על הסרט אחד באפריל], באתר יוטיוב
*[https://www.youtube.com/watch?v=zudQwXX8nzI ספי ריבלין בצילומי הסרט], באתר יוטיוב
*[https://www.youtube.com/watch?v=C_hZTdTU_Nk יצחק קלפטר שר את שיר הנושא], באתר יוטיוב
*[https://jfc.org.il/movie/45502-2/ אחד באפריל], בארכיון הסרטים הישראלי
*[https://e.walla.co.il/item/3353935 בחזרה לסרט המטורף של ציפי שביט], באתר וואלה

קטגוריה:סרטי 1989
קטגוריה:סרטים ישראליים
קטגוריה:סרטי ילדים ישראליים
קטגוריה:סרטים בעברית
קטגוריה:מתיחות
קטגוריה:סרטי קומדיה ישראליים
אליאס בן סגיר

אליאס בן סגיר (בערבית: إلياس بن صغير, בתעתיק מדויק: אליאס בן צע'יר, בצרפתית: Eliesse Ben Seghir; נולד ב-16 בפברואר 2005 בסן טרופה שבצרפת) הוא כדורגלן מרוקאי-צרפתי המשחק בעמדת הקשר ההתקפי בקבוצת מונקו מליגת העל הצרפתית ובנבחרת מרוקו.

== חיים אישיים ==
בן סגיר נולד בצרפת למשפחה ממוצא מרוקאי. הוא אחיו הצעיר של הכדורגלן סלים בן סגיר .

== קריירת מועדונים ==
בן סגיר גדל במחלקות הנוער של SC קוגולינואז, פרז'וס סן-רפאל ומונקו. ב-5 באוגוסט 2022 חתם על חוזה מקצועני ראשון במונקו. ב-3 בנובמבר ערך את הופעת הבכורה שלו בקבוצה הבוגרת של המועדון, בניצחון 4-1 על הכוכב האדום בלגרד במסגרת המחזור השישי בשלב הבתים של הליגה האירופית לעונת 2022/2023. ב-28 בדצמבר ערך את הופעת הבכורה שלו בליגת העל הצרפתית, בניצחון 3-2 על אוסר במסגרת המחזור ה-16 לעונת 2022/2023, בו הבקיע צמד שערים. הוא ערך 19 הופעות ליגה בעונתו הראשונה בקבוצה הבוגרת, בהן הבקיע ארבעה שערים.

== קריירה בינלאומית ==
בן סגיר שיחק בנבחרות הצעירות של צרפת. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני נבחרת מרוקו
קטגוריה:כדורגלנים מרוקאים באולימפיאדת פריז (2024)
קטגוריה:מרוקאים שנולדו ב-2005
קטגוריה:צרפתים שנולדו ב-2005
BI-RADS

BI-RADS הוא ראשי תיבות של Breast Imaging-Reporting and Data System (מערכת דיווח ונתונים של דימות שד)<ref name=":0"></ref>, כלי אבטחת איכות שתוכנן במקור לשימוש עם ממוגרפיה. המערכת היא מאמץ משותף של קבוצות בריאות רבות, אך היא מפורסמת על ידי, ובעלת הסימן המסחרי של האקדמיה האמריקאית לרדיולוגיה (ACR).<ref></ref>

המערכת נועדה לתקנן את הדיווח ומשמשת אנשי מקצוע רפואיים כדי להעביר את הסיכון של מטופלת לפתח סרטן שד, במיוחד עבור מטופלות עם רקמת שד צפופה. המסמך מתמקד בדו"חות הרפואיים המשמשים אנשי מקצוע רפואיים, ולא בדו"חות מקוצרים המסופקים למטופלים.

מערכת זו מקובלת לשימוש קליני ומחקרי בכל העולם ואף תורגמה לשפות רבות כולל ערבית, ספרדית, יפנית, גרמנית, צרפתית ואיטלקית. <ref></ref>

== מסמכים שפורסמו ==
ה-BI-RADS מפורסם על ידי ACR בצורה של אטלס BI-RADS. החל מ-2013, האטלס מחולק לשלושה פרסומים:<ref name=":0" />
* ממוגרפיה
* אולטרסאונד
* MRI

== קטגוריות הערכה ==
בעוד BI-RADS היא מערכת בקרת איכות, בשימוש יומיומי המונח BI-RADS מתייחס לקטגוריות הערכת ממוגרפיה. אלו הם קודים מספריים סטנדרטיים המוקצים בדרך כלל על ידי רדיולוג לאחר פענוח ממוגרפיה. זה מאפשר הבנה תמציתית וחד משמעית של רישומי המטופלים בין מספר רופאים ומספר מוסדות רפואיים.

קטגוריות ההערכה פותחו בתחילה עבור ממוגרפיה ובהמשך הותאמו לשימוש עם ממצאי MRI ואולטרסאונד. הסיכום של כל קטגוריה, המובא להלן, כמעט זהה עבור כל שלושת השיטות.

קטגוריה 6 נוספה במהדורה הרביעית של BI-RADS.

קטגוריות ההערכה של BI-RADS הן:
* 0: סיווג לא שלם
* 1: שלילי
* 2: שפיר
* 3: כנראה שפיר
* 4: חשוד
* 5: חשוד מאוד לממאירות
* 6: ממאירות ידועה שהוכחה בביופסיה

סיווג לא שלם (BI-RADS 0) מחייב מאמץ למצוא בדיקות דימות קודמות לשם השוואה, או הזמנת המטופלת לחזור לצילומים בזוויות שונות, או באיכות גבוהה יותר. סיווג BI-RADS של 4 או 5 מחייב ביופסיה כדי להעריך את הנגע החשוד.

הסיווג היחיד של BI-RADS 4 אינו מעביר כראוי את הסיכון לסרטן לרופאים וקיים סיווג משנה:
* 4A: חשד נמוך לממאירות, > 2% עד ≤ 10% סבירות לממאירות
* 4B: חשד בינוני לממאירות, > 10% עד ≤ 50% סבירות לממאירות
* 4C: חשד גבוה לממאירות, > 50% עד < 95% סבירות לממאירות

== קטגוריות צפיפות שד ==
החל מהמהדורה החמישית של BI-RADS:
* א. השדיים שומניים כמעט לחלוטין
* ב. ישנם אזורים מפוזרים של צפיפות פיברוגלנדולרית
* ג. השדיים צפופים בצורה הטרוגנית, דבר שעלול לטשטש גושים קטנים
* ד. השדיים צפופים ביותר, דבר המוריד את רגישות הממוגרפיה

==קישורים חיצוניים==

== הפניות ==
# https://www.acr.org/Clinical-Resources/Reporting-and-Data-Systems/Bi-Rads

== הערות שוליים ==

קטגוריה:דימות רפואי
הברוד

הברוד (באנגלית: The Broad) הוא מוזיאון לאמנות מודרנית בעיר לוס אנג'לס במדינת קליפורניה שבארצות הברית. הוא נפתח בשנת 2015.

==המוזיאון==
המוזיאון הוקם בתרומת הפילנתרופים אלי ואדית ברוד על מנת לשכן את אוסף האמנות הפרטי שלהם. תכנון הבניין החל בשנת 2010. אדריכל הבניין נבחר בתחרות בינלאומית והוא הסטודיו דילר סקופידיו + רנפרו מניו יורק. המוזיאון נפתח על ידי הזוג ברוד ב-20 בספטמבר 2015.

עלות הקמת מבנה המוזיאון הגיעה ל-140 מיליון דולר. הבניין הרבוע בולט בחזיתותיו המתכתיות החלולות בסגנון המזכיר חלת דבש, המאפשרות לאור יום לחדור לתוכו. הבניין נבנה בקונספט של "המעטה והכספת" (the veil and the vault), כאשר הכספת היא גרעין הבניין שבתוך חזיתותיו, הבנוי מבטון חשוף. במבנה יש שלושה מפלסים, כולל שטח תצוגה של 4,600 מטר רבוע, המחולק בין המפלס הראשון והמפלס השלישי. לובי הבניין מעוצב בסגנון לא אוקלידי. דרגנוע ומעלית במעטה זכוכית מקשרים בין המפלסים השונים.

אוסף האמנות המוצג בבניין כולל כ-2,000 פריטים, מעשה ידי כ-200 אמנים שונים, לרבות האוסף הגדול בעולם של עבודות מאת סינדי שרמן, ובו 129 פריטים. בתערוכת הפתיחה של המוזיאון הוצגו למעלה מ-250 ציורים, פסלים ותצלומים שנוצרו על ידי 60 אמנים שונים.

במוזיאון שוכן גם מטה ספריית ההשאלה לאמנות של קרן האמנות של משפחת ברוד.

הכניסה למרבית התערוכות במוזיאון היא ללא תשלום.

בשנה הראשונה לפעולתו ביקרו במוזיאון 753 אלף מבקרים. בשנת 2019 הגיע מספרם ליותר מ-900 אלף.

==קישורים חיצוניים==

* 
* [https://wwd.com/feature/los-angeles-newest-museum-a-preview-of-the-broad-10210866/ כתבה עיתונאית על המוזיאון לקראת פתיחתו, 2015] 

קטגוריה:ארצות הברית: מוזיאונים לאמנות מודרנית
קטגוריה:לוס אנג'לס: מוזיאונים
אוהל סיירים

אוהל סיירים של הצבא האמריקאי באימון ב[[פורט בנינג, בזמן מלחמת העולם השנייה.]]
שורות אוהלי סיירים במחנה אימונים של הצבא האמריקאי ב[[אלנטאון בזמן מלחמת העולם הראשונה.]]
אוהל סיירים הוא סוג אוהל פשוט, שנועד לספק מחסה ומסתור זמני לשני אנשים. האוהל מורכב משני חלקים עיקריים המתחברים זה לזה. השימוש באוהל סיירים הוא בעיקר צבאי.
האוהל מורכב משתי יריעות קנבס או בד דומה, הנקראות פלג אוהל. שני פלגי האוהל מהודקים יחד עם צמדנים, כפתורי תיק תק , רצועות או כפתורים ליצירת משטח גדול יותר. לאחר מכן מקימים את האוהל באמצעות מוטות, חבלים, יתדות וכל כלי עבודה בהישג יד, ויוצרים מבנה V הפוך.

==רקע==
אוהלי סיירים היו עמוד התווך של השהייה בשטח ברוב הצבאות, ומוכרים מאמצע המאה ה-19. בצה"ל שימשו אוהלי הסיירים בעיקר ללינה ומנוחה בסדרות שטח. ב עבר צה"ל לשימוש באוהלים לפריסה מהירה המיועדים ל-3–4 חיילים.
בדרך כלל, כל חייל נושא בציודו האישי פלג אוהל אחד, מוט אוהל אחד (בדרך כלל עשוי ממספר חוליות המורכבות זו על זו), יתר אחד (החבל המותח את המוט) ויתדות קטנים למתיחת וייצוב האוהל. החיילים מצוותים לזוגות כדי להקים אוהל אחד לכל זוג. גודל האוהל הצה"לי הוא קטן והשטח הפנימי של האוהל, שנועד לאחסון כל ציודו של החייל, למנוחה ולשינה הוא מצומצם מאוד. הגודל והצורה של אוהל הסיירים עשויים להשתנות מצבא לצבא. בדרך כלל המפקדים מקפידים על כך שהאוהלים יעמדו מתוחים ובשורות ישרות ומסודרות והדבר נבדק מדי יום במסדר. לעיתים, נדרשים החיילים לחפור שוחה נמוכה ולמקם את האוהל מעליה, ולעיתים, לחפור תעלה רדודה סביב האוהל למניעת גלישת מי גשם אל תוך שטח האוהל.

אוהלי סיירים נועדו בדרך כלל למסתור מגשם ושמש, או כמסתור לצלפים. בעוד שהבד הוא לעיתים קרובות אפרורי פשוט, כמה מדינות משתמשות בבד מוסווה. ההסוואה המודפסת הראשונה לחיילים הייתה ה-Telo mimetico של הצבא האיטלקי שהוצג ב-1929. הצבא האוסטרו-הונגרי השתמש ב-M888 zeltbahn שהופק לראשונה בצבע אוקר, מואוחר יותר בצבע אפור בעל חור המותאם לכידון רובה המאפשר להשתמש ברובה כמוט אוהל בעת הצורך. הצבא הרוסי השתמש ב-plasch-palatkas (מילולית "אוהלי שכמייה", שנועדו לשמש הן כחלק מכיסוי אוהל גדול יותר, או כשכמייה בודדת עמידה בפני מזג אוויר) מאז 1894, והגרסה המודרנית, שנותרה מאז כמעט ללא שינוי, הוצגה בשנת 1936. השכמייה הרגילה אטומה למים, נקראת בשם דומה ( plasch-nakidka, "מעיל-על") והונפקה במקביל, אך היא לא נועדה להשתלב עם יריעה דומה להקמת אוהל.

==קישורים חיצוניים==

* [https://olive-drab.com/od_soldiers_gear_shelter_half.php U.S. Army Tent: Shelter Half (מידע על אוהל הסיירים בצבא האמריקאי)] 
* [https://www.nostal.co.il/Site.asp?table=Terms&option=single&serial=6995&subject=%F9%E5%F0%E5%FA&portal= אוהלים], באתר "נוסטלגיה אונליין"

==הערות שוליים==

קטגוריה:ציוד צבאי
קטגוריה:ציוד צבאי בישראל
קטגוריה:ציוד מחנאות
קטגוריה:אוהלים
תומאס וד'רול

תומאס וד'רול (באנגלית: Thomas Weatherall; נולד ב-22 באוגוסט 2000ׂ) הוא שחקן ומחזאי אוסטרלי.

== ביוגרפיה ==
וד'רול נולד בשנת 2000 בבריזבן, קווינסלנד, אוסטרליה.<ref name="couper2022"></ref>

כילד, הוא רצה להיות רקדן, והתאמן למטרה זו. עם זאת, הוא שמע על אודישן של רשת ABC האוסטרלית לתפקידים בסדרת הטלוויזיה "Deadlock" במהלך שנתו האחרונה בתיכון, והחליט לנסות לגשת לאודישן. לאחר שקיבל את התפקיד, הוא גילה את אהבת המשחק, והמשיך ללמוד דרמה.<ref name="Vnuk 2023 v494"></ref>

== קריירה ==
תפקיד המשחק הראשון של וד'רול היה במיני-סדרה עטורת הפרסים "Deadlock".<ref name="couper2022" /> הוא למד בבית ספר לדרמה ועבד בחנות נעליים, כאשר זכה בתפקיד בסדרת הטלוויזיה RFDS של "Seven Network".<ref name="Vnuk 2023 v494" /> הוא זכה לפרסום בין-לאומי לאחר משחקו בסדרת הטלוויזיה "תיכון הלבבות השבורים".<ref name="Vnuk 2023 v494" /><ref name="Morgan"></ref>

היו לו גם תפקידים בסדרות הטלוויזיה "All My Friends Are Racist" ו-"Troppo".<ref name="Cooper"></ref><ref></ref>

הופעת הבכורה שלו כמחזאי הייתה עם מחזה שכתב, "Blue", שהוצג בתיאטרון בלוואר בסידני ב-2019, ואף כיכב בו.<ref name="Morgan" /> המחזה, הבנוי ממונולוג דרמטי, זכה להצלחה בתיאטרון. ממרץ 2024 מוצגת הפקת תיאטרון בלוואר על ידי להקת התיאטרון הממלכתי דרום אוסטרליה בפסטיבל אדלייד באדלייד, אוסטרליה הדרומית, עם קאלן פרסל בתפקיד הראשי.<ref></ref>

== פילמוגרפיה ==
{| class="wikitable"
!שנה
! כותרת
! תפקיד
! הערות
|-
|TBA
|Exposure 
|
|מיני-סדרה עתידית של סטן
|-
| 2024
|The Narrow Road to the Deep North
| טרם פורסם
| בהפקה (נובמבר 2023) <ref></ref>
|-
| 2021–23
| RFDS
| דארן ייטס
| 12 פרקים
|-
| 2022–
|תיכון הלבבות השבורים
| מלאקאי מיטשל
| 8 פרקים
|-
| 2022
|Troppo
| צ'רלי
| 6 פרקים
|-
| 2021
|All My Friends Are Racist
| לוק
| 2 פרקים
|-
| 2019
|Shed
|ויקטור
| סרט קצר
|-
| 2018
|Deadlock
| אירו
| 5 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:מחזאים אוסטרלים
קטגוריה:אוסטרלים שנולדו ב-2000
לחם מנומר

לחמים מנומרים לפני אפייה מרוחה במשחת אורז
לחם מנומר (בהולנדית: Tijgerbrood), הידוע גם כ"קראנץ' הולנדי" ומיוצר תחת שמות מותגים שונים, הוא לחם ממוצא הולנדי בעל קרום מנומר.

== הקרום ==
בדרך כלל מכינים את הלחם בתבנית אפיה כאשר את החלק העליון מורחים (צובעים) במשחת אורז על פני כל שטח הלחם לפני האפייה.<ref></ref><ref name="tigergiraffe"></ref><ref></ref> משחת האורז המקנה גם את הטעם האופייני ללחם מתייבשת ונסדקת בתהליך האפייה. ללחם עצמו יש מראה חיצוני קרומי, אבל הוא רך מבפנים. לחם מנומר עשוי בדרך כלל ככיכר לחם לבן או כלחמנייה, אך ניתן ליישם את הטכניקה על כל צורה של לחם.

== השמות הנוספים ==
מקור השם בהולנד, שם הוא מכונה tijgerbrood (לחם נמר)<ref></ref> או tijgerbol (לחמניית נמר) ונמכר לפחות מאז תחילת שנות ה-70 של המאה ה-20. רשת הסופרמרקטים האמריקאית וגמאנס מוכרת אותו בשם לחם "מרקו פולו".<ref></ref> באזור מפרץ סן פרנסיסקו קוראים לו "קראנץ' הולנדי".<ref></ref>

בינואר 2012 הודיעה רשת הסופרמרקטים הבריטית סיינסבורי'ס כי תשווק את המוצר תחת השם "לחם ג'ירפה", לאחר שהוריה של ילדה בת שלוש כתבו לחברה והציעו זאת.

==קישורים חיצוניים==

== הערות שוליים ==

קטגוריה:המטבח ההולנדי
קטגוריה:לחם
Tell Me Why (שיר של הביטלס)

"Tell Me Why" הוא שיר של להקת הרוק הבריטית הביטלס מתוך אלבומם A Hard Day's Night. בצפון אמריקה, השיר יצא בגרסה האמריקאית של A Hard Day's Night ובאלבום Something New. השיר נכתב על ידי ג'ון לנון בפריז או בניו יורק,<ref></ref><ref name=":0"></ref> והוקלט בשמונה טייקים ב-27 בפברואר 1964.<ref></ref>

== לחן ==
פול מקרטני אמר:<blockquote>אני חושב שהרבה מהשירים האלה [של לנון] כמו "Tell Me Why" אולי התבססו על חוויות אמיתיות או רומנים שג'ון ניהל, או ויכוחים עם סינתיה [אשתו של לנון] או מה שלא יהיה, אבל לא עלה בדעתנו עד מאוחר יותר לשים את הזווית הזו על כל זה.<ref></ref></blockquote>לנון תיאר את השיר כדומה ל"שיר שחור של להקת בנות ניו יורקית".<ref></ref> המבנה הבסיסי של שינויי אקורד דו-וופ פשוטים והרמוניות בלוק מעל בייסליין "יוצר אשליה של כנות באמצעות ההתקפה הצרופה שלו".<ref name=":0" />

השיר הוא במפתח D מז'ור. ג'ון, פול וג'ורג' שרים הרמוניה בת שלושה חלקים. בפזמון, החלק הקולי המוביל של ג'ון יושב גבוה יותר מזה של ג'ורג', ויוצא דופן יותר במקרה זה, ההרמוניות של פול.

== שחרור ==
"Tell Me Why" בוצע בסרט של הביטלס, לילה של יום מפרך. השיר, אשר בוצע בליפ סינק, היה חלק מרצף "ביצועי אולפן", שצולם בתיאטרון סקאלה בלונדון ב-31 במרץ 1964. זו הפעם היחידה שהשיר בוצע אי פעם מול קהל חי, שהורכב מ-350 שחקנים בתשלום, אחד מהם היה פיל קולינס בן השלוש-עשרה.

== כוח אדם ==
לפי איאן מקדונלד:<ref name=":0" />
* ג'ון לנון - שירה, גיטרת קצב
* פול מקרטני - הרמוניה, שירה, גיטרה בס
* ג'ורג' האריסון - הרמוניה, שירה, גיטרה מובילה
* רינגו סטאר - תופים
* ג'ורג' מרטין - פסנתר

==קישורים חיצוניים==

==הערות שוליים==

קטגוריה:שירי 1964
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
Stop for a Minute

"Stop for a Minute" (בעברית: "עֲצֹר לְדַקָּה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים הראשון שלה, (1987).<ref name=":0"></ref> הוא יצא לאור בינואר 1988, בהוצאת חברת התקליטים וירג'ין רקורדס, כסינגל השני והאחרון מתוך האלבום.<ref name=":0" />

השיר הגיע למקום התשיעי במצעד הסינגלים הגרמני.<ref name=":1"></ref>

== רקע והצלחה ==
השיר נכתב על ידי מיכאל קרצו וקלאוס הירשבורגר והופק על ידי קרצו.<ref></ref> הוא פורסם בתור הסינגל השני מתוך אלבום הלהיטים הראשון של סנדרה בתחילת 1988,<ref name=":0" /> ודורג בעשירייה הפותחת במצעד המכירות וההשמעות בגרמניה.<ref name=":1" /> "Stop for a Minute" שימש בסדרת הפשע הגרמנית Tatort, בפרק "Salü Palu",<ref></ref> שם סנדרה מבצעת אותו בסצנה שצולמה במועדון לילה.<ref name=":2"></ref> היא צולמה בזארבריקן, עיר הולדתה של סנדרה, ושודרה ב-24 בינואר 1988.<ref name=":2" />

הווידאו קליפ לשיר בוים על ידי דורו (רודי דולזל והנס רוסאכר)<ref></ref> והוא כולל בעיקר צילומים מהופעתה של סנדרה בזארבריקן.<ref></ref> הוא נכלל באלבום הווידאו של סנדרה ו-, שיצאו ב-1987 וב-1992, בהתאמה,<ref></ref><ref></ref> וכן ב-The Complete History משנת 2003.<ref></ref>

הרצועה הוקלטה מחדש כבלדה לאלבומה של סנדרה משנת 2006, Reflections.<ref></ref>

== רשימת השמעה ==
* תקליט 7 אינץ
: "Stop for a Minute" – 4:05
: "Two Lovers Tonight" – 3:45
* תקליט 12 אינץ
: "Stop for a Minute" <small>(גרסת מורחבת)</small> – 6:19
: "Two Lovers Tonight" – 3:45
: "Stop for a Minute" <small>(גרסת הסינגל)</small> – 4:05

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|ינואר 1988
|תקליט 7 אינץ' • תקליט 12 אינץ'
|וירג'ין
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1988
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על זמן
קטגוריה:סינגלים בהוצאת וירג'ין רקורדס
EUVE

EUVE (ראשי תיבות באנגלית של Extreme Ultraviolet Explorer ידוע גם כ-Explorer 67) הוא לוויין ששוגר על ידי נאס"א בשנת 1992 ובו הותקן טלסקופ חלל בתחום אולטרה סגול.

==תיאור המשימה==
לוויין EUVE היה חלק של תוכנית אקספלורר. המטרה הייתה לבצע סקר שמיים ותצפיות עומק על מטרות ספציפיות. ההצעה הוגשה על ידי קבוצת מדענים מאוניברסיטת קליפורניה בברקלי. על הלוויין הותקנו מספר טלסקופים ומכשירים מדעיים נוספים שפעלו בתחומים שונים. התחום הכולל של התצפיות היה kEv 0.163 - kEv 0.016. ברגישות של כ-3 שניות זוויתיות. פאנל סולארי של החללית סיפק 1,100 ו"ט למערכות בקרה ותקשורת. 

סקר כולל של השמיים הושלם באוגוסט 1993 וכלל 801 מקורות קרינה. לאחר השלמת התוכנית המקורית, המשימה הוארכה פעמיים. בסופו של דבר בינואר 2001 הוחלט לסיים את משימה.

ספקטרומטר נבנה במעבדה של לוקהיד מרטין וטלסקופ נבנה על ידי מצפה כוכבים של סמית'סוניאן. הצילומים היו משוגרים כל שנייה עם רגישות של 0.05 מעלות.

על בסיס מידע שהתקבלו נכתבו מאמרים רבים.

== קישורים חיצוניים ==

* 
* [https://science.nasa.gov/mission/iris/ מידע באתק נאס"א]
* [https://web.archive.org/web/20120205142054/http://www.ssl.berkeley.edu/euve/ דף משימה באתר אוניברסיטת ברקלי]
* [https://archive.stsci.edu/missions-and-data/euve תיאור פעילות]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
Heaven Can Wait

"Heaven Can Wait" (בעברית: "גַּן הָעֵדֶן יָכוֹל לְחַכּוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).<ref name=":0"></ref> הוא יצא לאור במאי 1988, בהוצאת חברת התקליטים וירג'ין רקורדס, כסינגל המוביל מתוך האלבום.<ref name=":1"></ref> הוא זכה להצלחה רבה במדינות אירופה.<ref name=":0" />

השיר הגיע למקום השני במצעד הסינגלים היווני.<ref></ref> באוסטריה, זכה להצלחה גדולה ודורג בחמישייה הפותחת.<ref></ref>

== רקע וכתיבה ==
השיר נכתב על ידי מיכאל קרצו, הוברט קמלר (המכונה הוברט קאה), מרקוס לור וקלאוס הירשבורגר.<ref></ref> עיבדו והפיקו אותו קרצו ולור. "Heaven Can Wait" פורסם כסינגל המוביל מתוך אלבום האולפן השלישי של סנדרה Into a Secret Land באמצע 1988.<ref name=":1" /> הוא דורג בעשירייה הפותחת באוסטריה ובצרפת, בעשרים העליונים בגרמניה ובשווייץ והיה אחד הסינגלים הבודדים של סנדרה שדורגו במצעד הסינגלים הבריטי.<ref></ref> הוא היה הסינגל הרביעי והאחרון של סנדרה שקיבל את תואר הכסף בצרפת.<ref></ref>

מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.<ref></ref>

== וידאו קליפ ==
את הווידאו קליפ הרשמי של "Heaven Can Wait" ביים דורו (רודי דולזל והנס רוסאכר) והוא צולם באיביזה.<ref></ref> הוא נכלל באלבום הווידאו של סנדרה משנת 1992,<ref></ref> וכן ב-The Complete History משנת 2003.<ref></ref> בשנת 1999, יצא רמיקס לשיר כחלק מ-My Favourites.<ref></ref> רמיקס נוסף משנת 2006 נכלל ב-Reflections.<ref></ref>

נכון לאפריל 2024, מונה הצפיות של הקליפ עומד על למעלה מ-2.1 מיליון צפיות.<ref></ref>

== רשימת השמעה ==
* תקליט 7 אינץ
: "Heaven Can Wait" – 4:05
: "Heaven's Theme" <small>(קטע כלי)</small> – 4:05
* תקליט 12 אינץ
: "Heaven Can Wait" <small>(גרסה מורחבת)</small> – 7:38
: "Heaven Can Wait" <small>(דאב מיקס)</small> – 4:01
: "Heaven Can Wait" <small>(גרסת הסינגל)</small> – 4:05

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!צרפת (SNEP)<ref></ref>
|כסף
|250,000<sup>*</sup>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על גן עדן
קטגוריה:סינגלים בהוצאת וירג'ין רקורדס
גלן הרדין

גלן פוסטר "סלטס" הרדין (באנגלית: Glenn Foster "Slats" Hardin; 1 ביולי 1910 – 6 במרץ 1975) היה אתלט אמריקני. אלוף אולימפי (ברלין 1936), סגן אלוף אולימפי (לוס אנג'לס 1932) ושיאן עולם (1932–1953) בריצת 400 מטר משוכות.

== ביוגרפיה ==
הרדין למד והתאמן באוניברסיטת המדינה של לואיזיאנה.

===1932===
====סגן אלוף אולימפי====
באולימפיאדת לוס אנג'לס זכה במדליית כסף בריצת 400 מטר משוכות בשיא עולם חדש של 51.85 שניות, אחרי בוב טיסדול מאירלנד בתוצאה של 51.67 שניות ולפני בן ארצו מורגן טיילור (51.96 שניות). בוב טיסדול הפיל את המשוכה האחרונה ובהתאם לכללי התקופה לא הוכרה התוצאה שקבע כשיא עולם, לעומת זאת התוצאה של הרדין הוכרה כהשוואת שיא העולם של מורגן טיילור (52.0 שניות). בשלב חצי הגמר הוא קבע שיא אולימפי חדש של 52.8 שניות.

===1934===
====שיאן עולם====
בתחרות שנערכה במילווקי, ויסקונסין ב-30 ביוני 1934 הוא שיפר בריצת 400 מטר משוכות את שיאו העולמי והעמידו על 51.8 שניות. חודש לאחר מכן, בתחרות שנערכה בסטוקהולם, שוודיה ב-26 ביולי הוא שיפר שוב את שיא העולם והעמידו על 50.6 שניות. שיא זה החזיק מעמד 19 שנים ונשבר על ידי יורי ליטוייב מברית המועצות (50.4 שניות).

===1936===
====אלוף אולימפי====
באולימפיאדת ברלין זכה במדליית זהב בריצת 400 מטר משוכות בתוצאה של 52.4 שניות, לפני ג'ון לורינג מקנדה (52.7 שניות) ומיגל וייט מהפיליפינים (52.8 שניות).

==קישורים חיצוניים==

קטגוריה:אצנים אמריקאים
קטגוריה:שיאני עולם באתלטיקה
קטגוריה:רצי משוכות אמריקאים
קטגוריה:אלופים אולימפיים: ריצת 400 מטרים משוכות (גברים)
קטגוריה:אתלטים באולימפיאדת לוס אנג'לס (1932)
קטגוריה:אתלטים באולימפיאדת ברלין (1936)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
פארק אקולוגי מצודת-ים אשדוד

פארק אקולוגי מצודת-ים אשדוד הוא מרחב טבע עירוני ברצועת החוף של העיר אשדוד, המשתרע ממצודת אשדוד ים לחוף באר שבע ברובע ט"ו.

הפארק הוקם בתמיכת רשות מקרקעי ישראל, החברה לתיירות של אשדוד ועיריית אשדוד, בתכנון אדריכל הנוף ליאב שלם. הוא נפתח בקיץ 2020, ומתוחזק על ידי רשות הטבע והגנים.

== תוואי הפארק ==
ימין
הפארק, המשתרע על שטח של כ-300 דונם, מחולק ל-3 שבילי הליכה:
* שביל הצבאים
* שביל החוף
* שביל הבוסתן
תוואי השבילים הוא מעגלי, ואינו כבוש. הם מסומנים על ידי עמודי עץ ושלטי ניווט לאורכם.

== אתרים סמוכים ==
* מצודת אשדוד ים – נקודת ההתחלה הרשמית של הפארק מצפון. מבצר נמל ערבי באשדוד ים (אשדוד העתיקה) שהוקם תחת שלטון בית אומיה בתקופה המוסלמית המוקדמת בארץ ישראל (במאה ה-7). היא שימשה כחלק ממערכת איתות לצד מצדית אשדוד ים (ברובע ט"ו) לבירה רמלה מפלישת אוניות ביזנטיות.
* אחוזות הקבר – שתי אחוזות קבר מהתקופה הרומית והתקופה הביזנטית בארץ. הקברים השתייכו לבית הקברות של אשדוד ים.
* מצפה יוחאי – מצפה שהוקם ב-2022 ליד מצודת אשדוד ים להנצחת יוחאי אלקיים, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה.

== גלריה ==
<gallery widths="250" heights="170" mode="packed">
קובץ:תצפית מפארק אקולוגי מצודת ים אשדוד, ינואר 2024 02.jpg|תצפית מהפארק לכיוון חולות ניצנים ואשקלון
קובץ:פארק אקולוגי מצודת-ים אשדוד, מרץ 2024 06.jpg|שביל בפארק
קובץ:תצפית מפארק אקולוגי מצודת ים אשדוד, ינואר 2024 05.jpg|נקודת תצפית בפארק
קובץ:מצפה יוחאי באשדוד, לזכרו של יוחאי אלקיים, מרץ 2024 01.jpg|מצפה יוחאי
קובץ:פארק אקולוגי מצודת-ים אשדוד, מרץ 2024 04.jpg|מבט על דרום העיר אשדוד
קובץ:פארק אקולוגי מצודת-ים אשדוד, מרץ 2024 12.jpg|שוקת בפארק
</gallery>

== ראו גם ==

* פארק לכיש – פארק גדול באשדוד הכולל פינת חי, המשתרע לאורך הגדה הדרומית של נחל לכיש.

== קישורים חיצוניים ==

* 
* 

=== עיתונות ===
* 
* 

== הערות שוליים ==

קטגוריה:אשדוד: גנים ופארקים
שירמל

שירמל או שירמאל (בפרסית/באורדו: شیرمال; בהינדי: शीरमल; בבנגלית: শিরমাল/শীরমাল), הוא לחם שטוח מסורתי בטעם זעפרן הנאכל באיראן ובתת-היבשת ההודית. 

== מאפיינים ==

המילה שירמל מגיעה מהמילה הפרסית شیر (תעתיק: שיר) שפירושה חלב, ומהמילה مالیدن (תעתיק: מאלידן) שפירושה לשפשף/להתחכך. בתרגום מילולי אם כן שירמל פירושו "משופשף בחלב". הפרסים הכירו אותו ב"דאקה העתיקה" , הוא הובא לצפון הודו על ידי הקיסרים של האימפריה המוגולית בתקופת ימי הביניים. הלחם הפך למעדן במטבחים אחדים.<ref></ref> הוא חלק גם מהמטבח האוואדי<ref></ref> ובפקיסטאן.

== הכנה ==
שירמל הוא נאן מתוק עדין העשוי ממאידה, סוג של קמח חיטה שמקורו בתת היבשת ההודית, מחמצת עם שמרים ואפוי בטנדור או בתנור. שירמל נעשה באופן מסורתי כמו רוטי. היום מכינים שירמל כמו נאן. המים החמים במתכון של נאן רוטי הוחלפו בחלב חם ממותק בסוכר ובתיבול זעפרן והל. המוצר הסופי דומה לדניש.

באיראן, ישנם שינויים אזוריים קלים בהכנת השירמל. ככזה, הוא נמכר לפעמים כמזכרת בנסיעה בין האזורים.

בהודו, במיוחד בעיר לאקנאו, מגישים לפעמים שירמל עם קבבים, אלו טיקי או לצד ניהארי.

== לקריאה נוספת ==

* רשימת לחמים הודיים

==קישורים חיצוניים==

== הערות שוליים ==

קטגוריה:המטבח ההודי
קטגוריה:לחם
משחק שולחן ממוחשב

לכידת מסך מתוך משחק השולחן הממוחשב סוליטר
משחק שולחן ממוחשב (באנגלית: Digital tabletop game) היא סוגת משחקי וידאו הכוללת את כל משחקי הווידאו אשר מבוססים או דומים למשחקי משחקי שולחן פיזיים כמו משחקי לוח, משחקי קלפים ומשחקי תפקידים באמצעות פלטפורמות דיגיטליות.

משחקים מהסוג הזה שואפים בדרך כלל לספק לשחקנים את החוויה של משחקי השולחן המסורתיים תוך כדי שילוב של אלמנטים מעולם משחקי הווידאו כמו משחק מרובה משתתפים ברשת, גרפיקה ממוחשבת, ומערכת שמוודאת שכללי המשחק תמיד נלקחים בחשבון.

לאורך השנים משחקי השולחן הממוחשבים סייעו גם רבות בהצגת משחקי השולחן המסורתיים לקהלים חדשים, כולל לשחקנים צעירים שעדיין לא נחשפו למשחקי הלוח או משחקי הקלפים הפיזיים.

== היסטוריה ==
משחקי וידאו המדמים משחקי שולחן מסורתיים קיימים עוד מתחילת תעשיית משחקי הווידאו, כאשר חלק ממשחקי הווידאו הראשונים מהסוג הזה שפותחו היו גרסאות ממוחשבות של משחקי לוח קלאסיים כמו שחמט ושש בש. עם זאת, רק לאחר שהמחשבים האישיים והאינטרנט החלו לצבור פופולריות עצומה במהלך שנות ה-90 החלו משחקי הקופסה הממוחשבים לצבור פופולריות והכרה נרחבת ברחבי העולם.

העלייה בפופולריות של פלטפורמות הפצה דיגיטליות כמו Steam, iOS App Store ו-Google Play Store תרמה רבות לעלייה בפופולריות של משחקי השולחן הממוחשבים והפכה אותם לנגישים באופן ניכר בהרבה לקהל רחב עצום בכל רחבי העולם.

== סוגים ==
משחקי השולחן הממוחשבים כוללים מגוון רחב של תתי סוגות כולל:
* משחקי לוח ממוחשבים - אלו הם גרסאות ממוחשבות של משחקי לוח מסורתיים כמו שחמט, דמקה, שבץ-נא ומונופול. במשחקים הללו ישנה הקפדה על הכללים והמשחקיות של משחקי הלוח הפיזיים ולעיתים רבות הם מספקים גם פיצ'רים מתקדמים כמו משחק מרובה משתתפים ברשת, האפשרות לשחק נגד המחשב או נגד בינה מלאכותית, והאפשרות לבצע התאמה אישית להגדרות של המשחק.
* משחקי קלפים ממוחשבים - אלו הם גרסאות ממוחשבות של משחקי קלפים פופולריים כמו פוקר, בלאק ג'ק, סוליטר ומשחקי קלפים פופולריים כמו "Magic: The Gathering"<ref name="superdata 2010"></ref> ו-"Hearthstone". במשחקים הללו השחקנים יכולים לעיתים רבות להתחרות מול שחקנים אחרים או מול בינה מלאכותית.
* משחקי תפקידים ממוחשבים - גרסאות ממוחשבות של משחקי תפקידים מסורתיים כמו "מבוכים ודרקונים", "Pathfinder" ו-"Warhammer". במשחקים הללו השחקנים בדרך כלל מסוגלים לבצע התאמה אישית של דמויות המשחק וכמו גם לקחת חלק במשחק מרובה משתתפים ברשת.
* משחקי וידאו המדמים משחקי לוח - משחקי אלו הם משחקי וידאו שאינם מבוססים על שום משחק לוח פיזי, אך שואלים רבים מהמאפיינים של משחקי הלוח המסורתיים כחלק ממכניקת המשחק. אחד המשחקים הבולטים מהסוג הזה הוא סדרת המשחקים של Mario Party בה השחקנים מסתובבים על לוח משחק והמשתמש חייב לזרוק קוביות על מנת להתקדם למשבצת הבאה במשחק.

== ראו גם ==
* ערכים על משחקי שולחן ממוחשבים
* משחק לוח
* משחק קלפים
* משחק תפקידים

==הערות שוליים==

*
קטגוריה:סוגות משחקי וידאו
Taco Truck x VB

"Taco Truck x VB" הוא שיר של הזמרת האמריקאית לנה דל ריי, שיצא לאור ב-24 במרץ 2023, כרצועה מתוך אלבומה התשיעי, Did You Know That There's a Tunnel Under Ocean Blvd. את השיר כתבו דל ריי, ג'ק אנטונוף ומייק הרמוסה, והפיקו שני הראשונים.<ref name="genius"></ref>

== רקע והוצאה ==
ב-7 בדצמבר 2022 הכריזה דל ריי על אלבומה התשיעי, Did You Know That There's a Tunnel Under Ocean Blvd, ותאריך יציאתו, וכן פרסמה את הסינגל המוביל, הנושא את שם האלבום.<ref></ref> ב-13 בינואר חשפה את רשימת הרצועות, בה נכלל "Taco Truck x VB", המשמש כרצועה הסוגרת של האלבום.

בעקבות השיר ולכבוד יציאת האלבום, ב-24 במרץ 2023, עברה בלונדון משאית טאקו הנושאת את שמה של דל ריי, ומכרה סוגים שונים של טאקו ומאכלים מקסיקניים אחרים.<ref></ref>

== הרכב ==
השיר מחולק לשני חלקים. "Taco Truck" ו-"VB", כאשר השני הוא קטע מתוך גרסה שונה ובעלת אופי אפל יותר של הסינגל "Venice Bitch", שיצא לאור בשנת 2019 ונכלל באלבומה השביעי, .<ref></ref> היא תוארה במגזין רולינג סטון כגרסה המלוכלכת, הכבדה, והמקורית של "Venice Bitch".<ref></ref> בין שני החלקים מחבר קטע אינסטרומנטלי המסתיים במספר שורות שנאמרות על ידי מרגרט קוואלי, אשתו של ג'ק אנטונוף, מפיק השיר.<ref name="genius"/>

== ביקורות ==
השיר זכה לביקורות מעורבות מצד מבקרי המוזיקה. קיטי אמפייר מהגרדיאן כתבה כי דל ריי "עושה שימוש בקטעים נהדרים מתוך שיר ישן שלה, בתוספת טקסטורות ומקצבי טראפ".<ref></ref> במגזין הבריטי NME נכתב כי הגרסה החדשה "אפלה יותר, עגומה, ואפילו טובה יותר מהגרסה שאנו מכירים".<ref></ref> לעומת זאת, באתר Beats Per Minute הובעה ביקורת על השימוש בדגימה מתוך רצועה ישנה, ונטען כי הדבר "מערער על הייחודיות של האלבום".<ref></ref> אנאבל נוג'נט מהאינדפנדנט סיכמה כי "האלבום מסתיים כראוי" עם הרצועה, והוסיפה כי "אמנם, יש משהו במקור שחסר בגרסה החדשה, אבל לדגום את עצמך זה דבר נועז".<ref></ref>

במגזין האמריקאי בילבורד דורג השיר במקום ה-14 מתוך כל רצועות האלבום, ונכתב כי "השיר ממחיש את יופיו המחוספס של האלבום בכך שהוא מדגים כיצד העבר המוזיקלי של דל ריי משפיע עליה בהווה".<ref name="billboard"/>

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|בילבורד
| rowspan="2" |Did You Know That There’s a Tunnel Under Ocean Blvd: דירוג 16 הרצועות
|14
|<ref name="billboard"></ref>
|}

== מיקומי שיא ==

== הערות שוליים ==

קטגוריה:שירי 2023
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
ג'קסון שולץ

ג'קסון וולוני שולץ (באנגלית: Jackson Volney Scholz; 15 במרץ 1897 – 26 באוקטובר 1986) היה אתלט אמריקני. אלוף אולימפי (פריז 1924) ואלוף ארצות הברית (1925) בריצת 200 מטר וסגן אלוף אולימפי (פריז 1924) ושיאן עולם (1920–1921) בריצת 100 מטר.

== ביוגרפיה ==
שולץ נולד וגדל בביוקנן, מישיגן, בנם של סוזן וזאכרי שולץ. הוא למד והתאמן באוניברסיטת מיזורי.

===1920===
====מדליית זהב אולימפית ושיא עולם====
באולימפיאדת אנטוורפן זכה במדליית זהב בריצת שליחים 4x100 מטר ביחד עם צ'רלי פדוק, לורן מורצ'יסון ומוריס קירקס בשיא עולם חדש של 42.2 שניות, לפני צרפת (42.5 שניות) ושוודיה (42.8 שניות). נוסף לכך, הוא סיים במקום רביעי בריצת 100 מטר בתוצאה של 10.9 שניות, זהה לזוכים במדליות כסף וארד. בשלב המוקדמות ובשלב רבע הגמר הוא קבע תוצאה של 10.8 שניות.

בתחרות שנערכה בסטוקהולם, שוודיה ב-16 בספטמבר אותה שנה הוא השווה בריצת 100 מטר את שיא העולם בתוצאה שלך 10.6 שניות.

===1924===
====אלוף אולימפי====
באולימפיאדת פריז זכה בשתי מדליות, זהב וכסף. מדליית זהב בריצת 200 מטר בשיא אולימפי חדש של 21.6 שניות, לפני בן ארצו צ'רלי פדוק (21.7 שניות) ואריק לידל מבריטניה (21.9 שניות) ומדליית כסף בריצת 100 מטר בתוצאה של 10.7 שניות, אחרי הרולד אברהמס מבריטניה שקבע שיא אולימפי חדש של 10.6 שניות ולפני ארתור פוריט מניו זילנד (10.8 שניות).

===1925===
====אלוף ארצות הברית====
באליפות ארצות הברית שנערכה בשנת 1925 הוא זכה במדליית זהב בריצת 200 מטר, התואר הלאומי היחיד שלו.

===1928===
באולימפיאדת אמסטרדם הוא סיים במקום רביעי בריצת 200 מטר בתוצאה של 21.9 שניות, זהה לזוכים במדליות כסף וארד ולא הצליח להגן על תוארו. בשלב רבע הגמר הוא קבע תוצאה של 21.8 שניות.

==קישורים חיצוניים==

* 

קטגוריה:אצנים אמריקאים
קטגוריה:שיאני עולם באתלטיקה
קטגוריה:אתלטים באולימפיאדת אנטוורפן (1920)
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:אלופים אולימפיים: ריצת 200 מטרים (גברים)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
ארביום פוספיד

ארביום פוספיד היא תרכובת אי-אורגנית בינארית המורכבת מארביום וזרחן, שהנוסחה הכימית שלה היא <chem>ErP</chem>.<ref name="AA"></ref><ref></ref>

== הכנה ==
ניתן להכין ארביום פוספיד על ידי תגובה של ארביום וזרחן:

<chem>4Er + P4->4ErP</chem>

== תכונות פיזיקליות ==
ארביום פוספיד יוצר גבישים קובייתיים, בעלי חבורת סימטריות מרחבית Fm3m.<ref></ref>

==קישורים חיצוניים==

==הערות שוליים==

קטגוריה:זרחן: תרכובות
ואנוצ'קה

ואנוצ'קה (בצ'כית: Vánočka) הוא לחם קלוע, שנאפה בצ'כיה<ref name="radio"></ref> ובסלובקיה (בסלובקית נקראת וִיאנוצ'קה -Vianočka) באופן מסורתי בזמן חג המולד.

== מאפיינים ==
לחם חג מולד חגיגי מיוחד כזה העשוי מקמח לבן, בצורת טריז או בצורה קלועה, הוזכר לראשונה בסביבות שנת 1400 על ידי הנזיר הבנדיקטיני יאן מִהולשוב ביצירתו "מסכת בערב חג המולד". לפי פרשנותו, מאפה זה סימל את ישו הילד עטוף בבד.<ref name="Largum sero"></ref> הלחם עשיר בביצים ובחמאה, מה שהופך אותו דומה לבריוש. קליפת לימון ורום מוסיפים צבע וטעם. הבצק יכול להכיל גם צימוקים ושקדים והוא קלוע כמו חלה.<ref name="radio2"></ref>

== היסטוריה ==
עוד התייחסו לוואנוצ'קה במהלך המאה ה-16, אז הלחם הזה היה מותר להכנה ולאפייה רק על ידי אופה שהיה אומן חבר גילדה. במהלך המאה ה-18 אנשים הביאו את המתכון לבתיהם והחלו לאפות אותו בעצמם.<ref></ref> ניתן ליצור ואנוצ'קה משלוש צמות קטנות יותר נוספות הנערמת על גבי שלוש צמות גדולות יותר שמהוות את בסיס הלחם. לפעמים צורה זו מתפרשת כפסל גס של ישו התינוק עטוף בבד ומונח באבוס.

יש ללחם מוניטין של "קשה להכנה" ולכן בהרבה משקי בית מוצמדות לתהליך האפייה אמונות טפלות ומנהגים מיוחדים. כשמכינים ואנוצ'קה, מאמינים שחייבים לחשוב על כל מי שיקר למכין והאופה אותו. מנהג נוסף הוא להימנע מלגעת בוואנוצ'קה במתכת. לבסוף, מי שמכין את הוואנוצ'קה צריך לקפוץ למעלה ולמטה בזמן שהבצק תופח.<ref name="food"></ref>

הלחם נקרא על שם Vánoce שפירושו חג המולד בצ'כית (Vianoce בסלובקית). מבצק זהה מכינים בחג הפסחא כיכר בשם mazanec.

== לקריאה נוספת ==
* צופף (מאכל)
* הוסקה 
* הפקרנץ
* רשימת לחמים מתוקים
==קישורים חיצוניים==

== הערות שוליים ==

קטגוריה:מאכלי חג המולד
קטגוריה:המטבח הצ'כי
להרים

להרים הוא אלבום האולפן השני של המוזיקאי הישראלי סטטיק, אשר יצא לאור ב-9 באפריל 2024. זהו האלבום העוקב לאלבום הבכורה שלו, לירז (2023), שיצא לאחר פירוק הצמד סטטיק ובן-אל תבורי ב-2022. האלבום כולל הופעות אורח של עדן חסון, סטפן לגר, נס וסטילה, עדי ביטי ואודיה. בסמוך לצאת האלבום, יצא הסינגל המוביל מתוכו, "אמא". במאי 2024 יצא השיר "מכשפה" יחד עם עדי ביטי כסינגל השני מתוך האלבום לתחנות הרדיו.

==רקע והכרזה==
בפברואר 2023 הוציא סטטיק את אלבום הבכורה שלו, לירז, לאחר פירוק הצמד סטטיק ובן אל תבורי בשנת 2022, לאחר כשבע שנים של פעילות. את האלבום הקליט סטטיק בווילה בקיסריה לצד יוצרים ומפיקים שונים: מפיק הצמד סטטיק ובן-אל הקבוע ג'ורדי ותקליטנם דור גל, הפזמונאים רון ביטון ואיתי שמעוני, וצמד המפיקים Triangle. באפריל, כחודשיים לאחר צאתו של אלבום זה, נודע כי סטטיק החל לעבוד על אלבום שני יחד עם אותם יוצרים. לדברי סטטיק, תכנן להוציא את האלבום כבר בשנת 2023. עם זאת, צאתו נדחתה בעקבות מתקפת הפתע על ישראל ב-7 באוקטובר ומלחמת חרבות ברזל, והצהיר: "האלבום הזה לא מייצג את התקופה וגם לא את הרגשות שלי בתקופה הזו". הוא הוסיף: "רוב האלבום הזה הוא די קצבי ושמח. אני מרגיש שב'לירז' עוד הייתי קצת עצור וסגור מכל מה שעבר עלי. הגיע הזמן להשתחרר באלבום הזה".

ב-28 במרץ 2024, לקראת הכרזה רשמית על צאתו של האלבום, הכריז סטטיק באינסטגרם כי החל לעבוד גם על אלבומו השלישי, וטען: "לפני 10 שנים הבאנו לכאן את הדבר הזה שנקרא פופ ישראלי. אני מרגיש שבתור מי שהביא את זה אז, יש לי את הזכות לשפוט את זה גם היום. אני מקווה שהקולגות שלי רואים את זה ככה גם, אבל הדבר הזה, הפופ הישראלי, דועך ומשתנה והגיע הזמן שנמציא אותו מחדש", וחתם כי "יכול להיות שהאלבום השני שלי יהיה מסיבת הפרידה". באותו היום, חשף את שמו של האלבום, עטיפתו ותאריך צאתו בעמוד האינסטגרם שלו.

ב-29 במרץ, החל סטטיק לפרסם טיזרים לשירים מתוך האלבום בעמוד הטיקטוק שלו כאשר חשף כל יום שיר נוסף מהאלבום, וב-1 באפריל, הכריז על פתיחת חשבון OnlyFans, בו יחשוף קטעים משירים מתוך האלבום.

== קבלה ביקורתית ==
עינב שיף מ-ynet העניק לאלבום ביקורת שלילית, תוך שהגדיר אותו כ"מפגש ממוחזר עם אלבום הבכורה שלו" וטען: "בכלל, לא ברור למה דווקא סטטיק, אמן מוכשר שעיקר הקסם שלו הוא בקלאס עם אפס מאמץ, זקוק למסגורים מאולצים במקום להגיד 'היוש, יש לי 12 שירים חדשים באורך פחות מחצי שעה, הם ממש אחלה אחרי חצי שנה של דיכאון, תיהנו'".

== רשימת רצועות ==

==הערות שוליים==

קטגוריה:אלבומי 2024
קטגוריה:אלבומי סטטיק
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומים שהופקו על ידי Triangle
קטגוריה:אלבומי חברת גאגא בוקינג
פוגאצ'ה

פוגאצ'ה [[גלדי שומן]]
פוגאצ'ה על צלחת
פוגאצ'ה (בהונגרית: Pogácsa) היא סוג של עוגייה קטנה, עגולה, בדרך כלל לא מתוקה, אבל יש גם גרסה מתוקה. הפוגאצ'ה הוא מוצר טיפוסי של המישור הפאנוני, כלומר של אגן הקרפטים, של מטבחי חבל הבלקן ושל המטבח הטורקי. הגרסאות הפופולריות שלו הן של תפוחי אדמה, חמאה, פיסות קטנות של גלדי שומן, גבינת כבשים וכרוב. הפוגאצ'ה איננו ממולא, אלא החומרים הנ"ל מוטמעים בתוך הבצק. הוא ידוע בשמות דומים בקרב עמי אגן הקרפטים והבלקן (בסלובקית pagáč, בגרמנית אוסטרית Pogatsche, בסלובנית ובקרואטית, Pogača בסרבית, погача), בטורקיה הוא נקרא גם כן (בטורקית poğaça).

== מקור השם ==
השם בא מהמילה הלטינית focus (אש), focacea (פסטה מטוגנת) עם תיווך מהשפה האיטלקית. עד היום קיים באיטליה לחם שטוח בשם פוקצ'ה (Focaccia). סוג לחם דומה אך מעט שונה הוא הפוגאס (Fougasse) בצרפת והוגזה (Hogaza) בספרד.

המילה הגיעה להונגרית מהשפות סלאביות דרומיות (סרבית, קרואטית, סלובנית - pogača).<ref></ref>

== פוגאצ'ה במתכונים ==
=== הונגריים ישנים ===
ספר הבישול של הנזיר הפיאריסטי קרישטוף שימאי שנכתב בשלמצבאניה בין 1795 לבין 1799 מכיל סוגים רבים של פוגאצ'ה: פוגאצ'ה דבש, פוגאצ'ה חמאה, פוגאצ'ה מתובלת חריפה, פוגאצ'ה שוקולד ועוד.<ref>[http://www.alinea.hu/simai.php Simai Kristóf: Némely étkek készítési módja. Alinea Kiadó, 2011.]</ref>

=== במטבח ההונגרי היום ===
הגרסאות הנפוצות ביותר היום הן תפוחי אדמה, גבינה צהובה, גלדי שומן, שמנת חמוצה, גבינת כבשים וכרוב. הוא מוגש בדרך כלל לאחר הארוחה או עם מרקים משמעותיים יותר (למשל גולאש) במקום לחם.

=== פוגאצ'ה אפוי באפר ===
את מאכלי הגיבור הנודד בסיפורי העם ההונגריים אופה לו בדרך כלל אמו. גם התלמידים של פעם קיבלו פוגאצ'ה לדרך כשיצאו מבית הספר ומכאן המנהג ההונגרי לשים פוגאצ'ה בתרמילי בוגרי בתי הספר בטקס הפרידה של הכיתה האחרונה. כיום זהו למעשה תפוח אדמה שנאפה בקליפתו מעל גחלי אש.

== לקריאה נוספת ==
* מילון פרשנות השפה ההונגרית, כרך ה' (מו-ש), 1966, הוצאה לאור אקדמית

== קישורים חיצוניים ==

* [https://hu.wikibooks.org/wiki/Szakácskönyv/Sütemények/Pogácsa 104 מתכוני פוגאצ'ה בוויקיפדיה]
* [http://pogacsa.lap.hu/ Pogácsa.lap.hu - אוסף קישורים]
* [http://www.soaps-and-co.com/jordania/325-hammaspogacsa פוגאצ'ה אפוי באפר]

== הערות שוליים ==

קטגוריה:המטבח ההונגרי
קטגוריה:המטבח הטורקי
קטגוריה:עוגיות
ג'ני פנקין

ג'ני פנקין (ברוסית: Дженни Пенкин, נולדה ב-14 בדצמבר 1991)<ref></ref> היא זמרת-יוצרת וראפרית ישראלית.

== ביוגרפיה ==
פנקין נולדה במוסקבה, לאמא פסנתרנית, ועלתה לישראל עם משפחתה בגיל שנתיים וחצי.

בגיל 10 הצטרפה ללהקה העירונית בבת ים, שם גדלה. למדה מוזיקה ברימון וכן החלה לימודי מוזיקה בברקלי, אך פרשה לאחר תקופה קצרה.<ref name=":0" />

השתתפה בעונה הראשונה של תוכנית המציאות "דה ווייס", שם הפסידה בשלב הדו-קרב ליובל דיין.<ref></ref>

== קריירה ==
פנקין החלה את הקריירה המוזיקלית שלה כזמרת ליווי של מארינה מקסימיליאן.<ref name=":0" />

בשנת 2016 הוציאה את ה-EP הראשון שלה, "Jennesis", המכיל חמישה שירים באנגלית, בחברת התקליטים "OW Crew". בשנת 2018 הוציאה את ה-EP השני שלה, "Him, On the Other Hand". באותה השנה שיתפה פעולה עם מיכאל סוויסה, בשירו "כמובן", מהאלבום מלא בעצמי.

בשנת 2019 הקימה את הרכב הנאו-סול "מסוק", בו היא שרה בתור סולנית הלהקה.

בשנת 2020 הוציאה את ה-EP השלישי שלה באנגלית, "Careless". בשנת 2021 הוציאה את הסינגלים "מילים גדולות", עם המפיק והדיג'יי רונן סאבו, ו-"מה כבר אמרתי", עם טדי נגוסה.

ב-4 באפריל 2022 יצא אלבומה הראשון בעברית, "זה מה שזה", בו שיתפה פעולה עם הראפרים כהן וטדי נגוסה.<ref></ref> באותה השנה הוציאה מספר סינגלים נוספים, ביניהם "תופסת", "תן לי קצת זמן", ו"קריוקי". כמו כן, השתתפה בפרויקט "זיכרון אחר 2022", במסגרתו הוציאה גרסת כיסוי לשיר "ביום מסה", של מתי כספי, והתארחה באלבומה של קרולינה "All Rivers" בשיר "Ready For Juju".

בשנת 2023 שיתפה פעולה עם דניאל רובין בשיר "נמסיס". באותה השנה הוציאה את הסינגלים "קניה במרתף", "במקום לברוח תרקדי" ו-"ילדה של סנטר".

ב-28 במרץ 2024 יצא אלבומה השני בעברית, "הכל או כלום".<ref></ref> ב-4 באפריל הוציאה את הקליפ לסינגל "קולולו", מתוך האלבום.<ref></ref> במאי של אותה שנה, התארחה באלבומו של המפיק עידו מימון "פסטיבל מסמפלי סימפולים" בשיר "הגלגל יסתובב שוב".<ref></ref>

== חיים אישיים ==
מתגוררת בתל אביב עם בן זוגה, המוזיקאי נועם "נומוק" חבקין, קלידן להקת "מסוק", אשר הקימו יחד.<ref></ref>

== דיסקוגרפיה ==
=== אלבומי אולפן ===

=== מיני-אלבומים ===
* 2016: "Jennesis"
* 2018: "Him, On the Other Hand"
* 2020: "Careless"

=== סינגלים ===
* 2021: "מילים גדולות" (עם Sabbo)
* 2021: "מה כבר אמרתי" (עם טדי נגוסה)
* 2022: "עוד פעם"
* 2022: "סבלנות"
* 2022: "ביום מסה"
* 2022: "תופסת" (עם סלון קורטינה ו-Joseph Bach)
* 2022: "תן לי קצת זמן" (עם Sabbo)
* 2022: "קריוקי" (עם ג'יי למוטה)
* 2022: "Give it a Go" (עם Curtis Cole)
* 2022: "יותר לאט" (עם Sighdafekt ו-Tonyy)
* 2023: "נמסיס" (עם דניאל רובין)
* 2023: "קניה במרתף"
* 2023: "במקום לברוח תרקדי"
* 2023: "ילדה של סנטר" (עם אופירי)
* 2024: "Sleep my joy, Sleep"
* 2024: "קולולו"
* 2024: "הגלגל יסתובב שוב" (עם עידו מימון)

== קישורים חיצוניים ==

== הערות שוליים ==

קטגוריה:זמרות ישראליות
קטגוריה:זמרות אינדי ישראליות
קטגוריה:זמרות השרות בעברית
קטגוריה:ראפריות ישראליות
קטגוריה:עולות בשנות ה-1990
קטגוריה:ישראליות ילידות ברית המועצות
קטגוריה:ישראליות שנולדו ב-1991
טירלי

טירלי או טורלו (בטורקית: Türlü) הוא קדרת נזיד ירקות של המטבח הטורקי. הוא עשוי מירקות חלוטים ועשוי לכלול גם בשר מבושל.<ref></ref><ref name="Shulman"></ref> סוגים של מנה זו נמצאים גם במטבחים הבלקנים. בפרט הוא ידוע בתור turli perimesh באלבניה,<ref name="Jacob"></ref> tourlou או tourlou tourlou ביוון,<ref name="Minaki"></ref> וכ-turli tava במקדוניה הצפונית.<ref name="Lodge"></ref>

== מאפיינים ==

שם המאכל נובע מהמילה הטורקית העתיקה türlüg שמשמעותה "מגוון". ניתן לבשל טירלי בסיר בישול מחימר הנקרא גיבץ'. סוג זה נקרא "טירלי גיבץ'" בטורקיה ובבולגריה. הגרסה המקדונית, turli tava, מבושלת באופן מסורתי בסיר בישול מחרס דומה, הנקרא tava.

המרכיבים הבסיסיים של טירלי משתנים מאוד. המנה כוללת בדרך כלל תפוחי אדמה, חצילים ובמיה. ניתן להוסיף גם שעועית ירוקה, פלפלים, גזר, קישואים, עגבניות, בצל ושום. גרסאות בשר עשויות עם בשר בקר או כבש, בבלקן גם עם בשר חזיר. מרכיבים רגילים נוספים הם שמן בישול, מים, מלח, פלפל שחור או פלפל אדום כתוש, רסק עגבניות או רסק פלפלים. כל המרכיבים הללו מעורבבים ונאפים בתנור. ניתן להגיש את המנה עם אורז ויוגורט בצד.

== גלריה ==
<gallery mode="packed" heights="150px">
קובץ:Türlü_plate.jpg|טקסט=Türlü with veal|טורלו עם בשר עגל
קובץ:Türlü_in_a_güveç.jpg|טקסט=Türlü in a güveç|טירלי בגיבץ'
</gallery>
== ראו גם ==
* אג'אפסנדלי
* במיה
* קפונאטה
* צ'אנאחי
* גיבץ'
* חורש (מאכל)
* רטטוי

==קישורים חיצוניים==

== הערות שוליים ==

קטגוריה:נזיד
קטגוריה:המטבח היהודי ספרדי
קטגוריה:המטבח הים-תיכוני
קטגוריה:המטבח היווני
קטגוריה:המטבח הבולגרי
קטגוריה:המטבח הבלקני
קטגוריה:המטבח האלבני